**Bestyrelsesmøde Frederikshavn Gymnasium**

**Tirsdag d. 5. maj 2020 kl. 16.00 – 17.30**

**Mødet blev afviklet virtuelt i Teams**

**Referat**

Deltagere: Gert G. Nygaard (GN), Christine Lunde (CL), Birgit Hansen (BH), Jakob Johnsen (JJ), Inge Lise Jensen (IL), Michael H. Olesen (Mi), Maise F. Kristiansen (MK), Niels Kooij (NK), Thomas Svane Christensen (TS) og Per Høberg (Pe).

Økonomimedarbejder Mai-Britt Bøjstrup (MB) deltager under pkt. 2.

Afbud fra: Henrik Pedersen (HP)

|  |
| --- |
| **1. Status på håndtering af corona-krisen** |
| **Sagsfremstilling** | Rektor Thomas Svane fortæller om gymnasiets håndtering af Coronakrisen fra d. 1. april til dags dato. |
| **Beslutning** | * Gymnasiet lavede i april en videohilsen på Facebook, som nåede ud til næsten 5000 personer. Gav god omtale.
* Skolen er forsvarligt indrettet og dagligdagen fungerer godt.
* 14/4 blev der afholdt et stort dialogmøde med alle lærerne omkring rammerne i ugerne 17-19.
* Der er oprettet et ”Coronaråd”, som består af en repræsentant for hver afgangsklasse, samt TS & Pe.
* Vi har prioriteret, at alle elever får deres hue i forbindelse med en eksamen (fysisk på skolen) i uge 25/26.
* Der er løbende udgået en del skriftlig information til alle medarbejdere og elever for at sikre højt informationsniveau.

I bestyrelsen er der enighed om, at gymnasiet har ”ja-hatten” på i forhold til kommende genåbningsinitiativer. |

|  |
| --- |
| **2. Budgetopfølgning 1. kvartal** |
| **Sagsfremstilling** | Økonomisk status ud fra budgetopfølgningen pr. 31/3 2020 (bilag 1). MB gennemgår de forskellige budgetposter og TS redegør for udvikling og perspektiver. |
| **Beslutning** | Hovedpunkter i økonomisk status efter 1. kvartal:- Efter bestyrelsens godkendelse af budgettet indløb der en taksregulering, således at vi mister ca. kr. 50.000 i bygningstaxameter pr. kvartal.- Salget af pedelboligen er anført under ”øvrige indtægter”.- På forskellige poster under den fysiske drift ses mindre besparelser som følge af Coronanedlukningen (sidste 14 dage af kvartalet). - Ligeledes har Coronalukningen medført besparelser på konti for kurser, rejser og aktiviteter, f.eks. i kraft af den aflyste YS-udveksling med Bremerhaven.Budgetopfølgningen for 1. kvartal viste, som drøftet på seneste bestyrelsesmøde, en let underfinansieret drift i 2020.TS fremførte følgende initiativer (præsenteret på PR):- Der effektiviseres denne sommer ca. ét årsværk på lærersiden.- Der effektiviseres denne sommer ca. ét årsværk på aktivitetsreduktion, forbedret planlægning og ”oprydning”- Ledelsen forventer, efter ovenstående initiativer, et mindre underskud i 2020, men en drift i balance i 2021.Bestyrelsen besluttede at opretholde dispositionsbegrænsningerne på undervisnings- og bygningskonti.Dispositionsbegrænsningen på kursus- og efteruddannelseskontoen blev ophævet. |

|  |
| --- |
| **3. Kantinedrift i fremtiden** |
| **Sagsfremstilling** | På sidste møde blev det besluttet, at ledelsen - på baggrund af et forarbejde og dialog i et ad hoc-udvalg bestående af GN, Mi og TS – på dette møde skal præsentere bestyrelsen for forskellige scenarier for kantinedriften på gymnasiet. Ad hoc-udvalget præsenterer på mødet 3 scenarier med udgangspunkt i baggrund og overvejelser i bilag 2. |
| **Beslutning** | Den fremtidige kantinedrift har siden sidste bestyrelsesmøde været drøftet i ledelsen, i ad-hoc udvalget og med kantinemedarbejderen. Endvidere har der været drøftelser og erfaringsudveksling med MARTEC og Handelsskolen.TS præsenterede de tre scenarier, som er opstillet på baggrund af ovennævnte drøftelser:- Ansættelse af ny kantineleder- Samejeforening (med en anden aktør)- Udlicitering / forpagtningEfter grundig drøftelse af scenariernes fordele og ulemper besluttede bestyrelsen at arbejde videre med en udlicitering / forpagtning.Der var en drøftelse af mulighederne for, at ledelse, personale og elevråd i forening kan skabe en god opholds- og madkultur i kantinen. |

|  |
| --- |
| **4. Fra personale og elevråd** |
| **Sagsfremstilling** | Personale- og elevrepræsentanter fortæller, hvad de oplever, der rører sig på skolen. Repræsentanterne redegør for henholdsvis personalets og elevernes trivsel. |
| **Beslutning** | Personalerepræsentanterne:-Personalet oplever skolen som et trygt sted under coronanedlukningen. Opgaverne med rengøring og indretning tages alvorligt.-Lærerne i afslutningsklasserne er glade for, at den fysiske undervisning er kommet tilbage. -Ultimo april blev hold- og opgavefordelingssedlerne udsendt til personalet. Reduktionen på forberedelse og fordybelsesfaktor opleves som problematisk, men der er også forståelse for nødvendigheden. Der har været god dialog hidtil og gensidige løfter om fremtidig dialog. Det er meget vigtigt at forebygge stress og pres. Elevrepræsentanterne:- Der er generelt god stemning omkring den virtuelle undervisning, selvom der også fortsat er udfordringer.- Corona nedlukningen har desværre betydet store indgreb i undervisningen for Maritim HF. F.eks. blev togtet afbrudt i utide. Ledelsen bør være særligt opmærksom på disse udfordringer.- Der foregår nogle delinger på de sociale medier vedr. utilfredshed med eksamensplanlægningen. MK har grundigt informeret skolens elever om situationen på vores gymnasium og roser i den forbindelse Coronarådet. -Det er især vigtigt under den langvarige nedlukning at skolen og lærerne er opmærksomme på de udfordrede elever.-Der kan være behov for en særlig opmærksomhed på, at afstand stadig skal opretholdes. |

|  |
| --- |
| **5. Eventuelt**  |
| **Sagsfremstilling** | Tanker om afvikling af dimission d. 26. juni. Bestyrelsen vil naturligvis blive inviteret, når vi ved mere om de fysiske muligheder og begrænsninger for afviklingen. |
| **Beslutning** | Der er forskellige scenarier for skolens dimission ultimo juni. Det kunne være en opdelt dimission, en udendørs dimission el.lign. Rammerne kommer til at kræve kreativitet og vil afhænge af retningslinjerne fra myndighederne.Næste møde er i juni – der er udsendt doodle. |

Udsatte punkter:
- arbejdsgruppernes oplæg fra bestyrelsesseminaret (vision og forretningsorden)
- AAU’s blik på nutidens studerende (v. Henrik Pedersen).